Αντιοχίδα φυλή

Με την ονομασία Αντιοχίς (αρχαία ελληνικά: Ἀντιοχίς) ή Αντιοχίδα φυλή (σύγχρονα ελληνικά) για την φυλή και Αντιοχίδα (γενική: Αντιοχίδος) για την περιοχή και με το όνομα (άρθρο: ο) Αντιοχίδης (αρχαία ελληνικά: Ἀντιοχίδης), ή (άρθρο πληθυντικού: οι) Αντιοχίδες (αρχαία ελληνικά: Ἀντιοχίδαι), για τα μέλη της φυλής και τους κατοίκους της περιοχής αυτής, αναφέρεται μια από τις φυλές της Αρχαίας Ελλάδας και μία από τις 10 φυλές της Αρχαίας Αθήνας, οι οποίοι κατοικούσαν στην ομώνυμη περιοχή της Αντιοχίδας, η οποία περιλάμβανε μια σειρά από δήμους της περιοχής της σύγχρονης Ελλάδας που είναι γνωστή ως Αττική.

 Η Αντιοχίδα, πήρε το όνομά της από τον μυθικό Αντίοχο, γιο του Ηρακλή και της Μήδας, κόρης του Φύλαντα. Η φυλή και η περιοχή των Αντιοχιδών δήμων ήταν μέρος της μεγάλης πόλης-κράτους της αρχαίας Αθήνας, η οποία διοικούταν από εκπροσώπους των 10 φυλών της Αττικής, με βάση τη διαίρεση του Κλεισθένη, οι οποίες ήταν οι εξής: Ἐρεχθηΐς, (ονομάστηκε από τον Ερεχθέα), Αἰγηΐς, (ονομάστηκε από τον Αιγέα), Πανδιονίς, (ονομάστηκε από τον Πανδίονα), Λεοντίς, (ονομάστηκε από τον Λέω, γιο του Ορφέα), Ἀκαμαντίς, (ονομάστηκε από τον Ακάμα, γιο του Θησέα), Οἰνηΐς, (ονομάστηκε από τον Οινέα), Κεκροπίς, (ονομάστηκε από τον Κέκροπα, Ἱπποθοντίς, (ονομάστηκε από τον Ιπποθόωντα), Αἰαντίς, (ονομάστηκε από τον Αίαντα), Ἀντιοχίς, (ονομάστηκε από τον Αντίοχο, γιο του Ηρακλή). Η φυλή Αντιοχίς, με βάση τη διαίρεση του Κλεισθένη, είχε κατανεμηθεί σε διάφορες περιοχές, που καταλάμβαναν οι δήμοι, που ανήκαν σε αυτήν. και έφεραν τις ονομασίες: Αιγιλία ή Αιγίλος, ο δημότης Αιγιλιεύς ή Αιγιλεύς, Αλωπεκή ή Αλωπέκη ή Αλωπεκαί, ο δημότης Αλωπεκεύς, Αμφιτρόπη ή Αμφιτροπή, ο δημότης Αμφιτροπαιεύς ή Αμφιτροπεύς, Ανάφλυστος, ο δημότης Αναφλύστιος, Ατήνη ή Ατηνία, ο δημότης Ατηνεύς ή Ατηνιεύς, Βήσα ή Βήσσα, ο δημότης Βησσαίος, Ειτέα ή Ιταία ή Ιτέα, ο δημότης Ειτεαίος ή Ιτεαίος ή Ιταίος, Εροιάδαι ή Ερωίδαι, ο δημότης Εροιάδης ή Ερωίδης, Θοραί, ο δημότης Θοραιεύς ή Θορεύς, Κολωναί, ο δημότης Κολωνεύς ή Κολωνίδης, Κριώα, ο δημότης Κριωεύς, Παλλήνη, ο δημότης Παλληνεύς. Κοντά στη σημερινή Παλλήνη. Σημαχίδαι ή Σιμαχίδαι, ο δημότης Σημαχίδης ή Σιμαχίδης, Υπάρχουν μερικές ιστορικές ασάφειες σχετικά με την ταύτιση ή τα ονόματα μερικών δήμων αυτής της φυλής, σε σχέση με άλλες: Αιτήνη, ο δημότης Αιτηνεύς. Την αναφέρεται μόνο ο Δανιήλ ο Μάγνης, μάλλον σε σχετική σύγχυση με την Ειτέα, ο οποίος παράλληλα σε άλλη ενότητα αναφέρει ξεχωριστά και την Ατήνη. Εροιάδαι ή Ερωίδαι, ο δημότης Εροιάδης ή Ερωίδης. Αναφέρεται και ως δήμος της Ιπποθοωντίδας φυλής (Εροιάδες Ιπποθοωντίδας) και θεωρείται από τους σύγχρονους ερευνητές, ότι πρόκειται για ομώνυμους δήμους. Κονθύλη, ο δημότης Κονθυλεύς. Αναφέρεται και ως δήμος της Πανδιονίδος φυλής, το οποίο θεωρείται ως το πιθανότερο. Λέκκον, Μελαιναί ή Μέλαινα, ο δημότης Μελαινεύς, Πεντέλη, ο δημότης Πεντέληθεν (προέρχεται από την Πεντέλη), Περρίδαι, ο δημότης Περρίδης, Τιτακίδαι, ο δημότης Τιτακίδης, Η αντιπροσωπευτική ποσόστωση των εκπροσώπων - βουλευτών των δήμων της Αντιοχίδας (στον παρακάτω πίνακα) αποδεικνύει και τη σημαντική συμμετοχή της φυλής αυτής, κατά την πρώτη (508 π.Χ. - 306 π.Χ.) και τη δεύτερη περίοδο (306 π.Χ. - 223 π.Χ.) της διακυβέρνησής της, μέσω της αρχαίας αθηναϊκής Βουλής και της Εκκλησίας του δήμου, ειδικότερα την περίοδο μεταξύ των ετών 343 π.Χ. - 253 π.Χ.. Οι πιο μεγάλοι από τους δήμους της Αντιοχίδας ήταν: Αλωπεκή, Ανάφλυστος, Παλλήνη και Αιγιλία. Το Φάληρον, εκτός από δήμος της Αιαντίδας φυλής, αναφέρεται και ως λιμάνι της Αντιοχίδας φυλής. Από αυτό ξεκίνησαν τα ταξίδια τους ο Θησέας για την μινωϊκή Κρήτη και ο Μενεσθέας (αρχηγός των Αθηναίων στον Τρωικό Πόλεμο) για την Τροία αντίστοιχα.Η Αντιοχίδα φυλή είχε την Επιστασία κατά τη διάρκεια της διεξαγωγής της Ναυμαχίας των Αργινουσών. Με καταγωγή από τον αρχαίο δήμο της Αλωπεκής, αναφέρονται οι εξής: Σωκράτης και οι γονείς του Σωφρονίσκος και Φαιναρέτη. Αριστείδης, επικεφαλής της Αντιοχίδας φυλής κατά τη Μάχη του Μαραθώνα.Με καταγωγή από τον αρχαίο δήμο της Παλλήνης, αναφέρονται οι εξής: Πάλλας, αδελφός του Αιγέα και θείος του Θησέα, γενάρχης των Παλληνίων, Αμεινίας ο Αθηναίος, ήρωας της Ναυμαχίας της Σαλαμίνας. Αρχαία Αθήνα Στέφανος Βυζάντιος, «Εθνικών», Έκδοση 1839: Stephanus (Byzantius), Anton Westermann: “Stephani Byzantii Ethnikōn quae supersunt”, Sumptibus et typis B.G. Teubneri, Λειψία 1839.